ტენესის კლაფლინი

ტენესის სელესტა კლაფლინი (), დ. 26 ოქტომბერი, 1844 — გ. 18 იანვარი, 1923) — ამერიკელი სუფრაჟისტი, რომელიც ცნობილია როგორც პირველი ქალი, რომელმაც 1870 წელს უოლ-სტრიტზე გახსნა საბროკერო კომპანია .

ადრეული ცხოვრება
ტენესის კლაფლინის დაბადების ზუსტი თარიღი გაურკვეველია, მაგრამ არსებობს ინფორმაცია, რომ იგი დაიბადა 1843-1846 წლებში. ცნობილია, რომ ტენესის კლაფლინი ათი შვილიდან უმცროსი იყო როქსანა ჰამელ კლაფლინისა და რუბენ ბაკმან კლაფლინის ოჯახში — ოჰაიოში. მას ეს სახელი დაარქვეს შტატის საპატივსაცემოდ, ან იმის გამო, რომ მისი მამა იმ დროის კონგრესმენ ტენესის (ჯეიმს პოლკი) დიდი გულშემატკივარი იყო.

მამამისი, რუბენ ბაკმან კლაფლინი, გველის ზეთის გამყიდველი იყო და თავს ექიმად ასაღებდა. მას ჰქონდა გარკვეული იურიდიული ცოდნა და ზოგჯერ თავს იურისტადაც წარადგენდა. წარმოშობით ღარიბი შოტლანდიელი და ამერიკული წარმომავლობის ოჯახიდან იყო, რომლებიც მასაჩუსეტსში ცხოვრობდნენ. 1825 წლის დეკემბერში კლაფლინი დაქორწინდა როქსანა ჰამელზე. მათი შვილები, ტენესის კლაფლინი და ვიქტორია ვუდჰალი, სიღარიბეში გაიზარდნენ. მეზობლებმა გაიხსენეს ისინი, როგორც გარეული, ბინძური და მშიერი ადამიანები. კლაფლინი საშინელი მამა იყო, რომელიც რეგულარულად სცემდა თავის შვილებს. დები ფოქსების წარმატებით შთაგონებულმა მამამ, დაიწყო ტენესის და ვიქტორიას რეკლამირება, როგორც მედიუმების 1852 წელს. მალე გოგოები ოჯახის გახდნენ მთავარი მარჩენალები.

სპირიტიზმი და მკურნალობა
1860 წლისთვის, ტენესისი გამოცხადდა მარჩიელად, რომელსაც შეეძლია დაავადებების განკურნება „ჰერპესიდან კიბომდე." კონსულტაციები 1 დოლარი ღირდა, იგი დღეში 13 საათის განმავლობაში მუშაობდა შუა დასავლეთის პატარა ქალაქებში [6] [8].

1863 წელს მამამისმა ოტავაში, ილინოისის შტატში, მთლიანი სასტუმრო იქირავა.Story of Ottawa, Illinois by C.C. Tisler. Published 1953. Copyright 1953 by C.C. Tisler. მან საკუთარ თავს „კიბოს მეფე“ უწოდა, რომელიც რეკლამირებდა ტენესის სამკურნალო შესაძლებლობებს. კლაფლინებმა პრაქტიკის ფარგლებში, გამოიყენეს ტუტე, რამაც მათ პაციენტებს კანი დაუწვა. 1864 წლის ივნისში პოლიციამ სასტუმროში კლაფლინების კლინიკა დაარბია და ოჯახმა მოასწრო გაქცევა. ხელისუფლებამ ოჯახი დაადანაშაულა 9 დანაშაულის ჩადენაში, მათ შორის ხულიგნობასა და სამედიცინო თაღლითობაში (შარლატანიზმი). ტენესისს ყველაზე სერიოზული ბრალდება წაუყენეს, რადგან მას ბრალი დასდეს პაციენტის, სახელად რებეკა ჰუს, სიკვდილში.

1868 წლის შემოდგომაზე ტენესის მამა ეწვია ბიზნესმენ კორნელიუს ვანდერბილტს, რომელიც დაინტერესებული იყო მასაჟით და მაგნიტური მკურნალობით. მან თავისი შვილები ვიქტორია, როგორც სპირიტისტი და ტენესისი, როგორც მკურნალი, ისე წარადგინა. ტენესისი და კორნელიუსი ერთად დიდ დროს ატარებდნენ. ამავდროულად, ვიქტორია ვუდჰალი ​​ცნობილი გახდა უოლ-სტრიტში თავისი ინვესტიციებით.

პოლიტიკა
1871 წელს დებმა ხმის მიცემაში მონაწილეობა სცადეს მუნიციპალურ არჩევნებში, მაგრამ უარი მიიღეს.ref name=":7"></ref>

1871 წლის 11 აგვისტოს ტენესის კლაფლინმა წარადგინა თავისი კანდიდატურა ნიუ-იორკის კონგრესის მერვე ოლქში. იმ დროს კონგრესის მერვე ოლქი ძირითადად გერმანულ-ამერიკელი იყო. კლაფლინმა თავისი კანდიდატურა საკონცერტო დარბაზში „Irving Plaza“, გამოაცხადა, რომელიც გარშემორტყმული იყო გერმანული და ამერიკული დროშებით. მან თავისი სიტყვა წარმოთქვა გერმანულ ენაზე.

1872 წლის 10 მაისს ვუდჰოლმა დაასახელა შეერთებული შტატების პრეზიდენტობის კანდიდატი ახლახან შექმნილი „თანაბარი უფლებების პარტიიდან“. 1872 წლის ზაფხულში, კლაფლინმა თავისი კანდიდატურა შესთავაზა ნიუ-იორკის ეროვნული გვარდიის მეცხრე პოლკის პოლკოვნიკის თანამდებობაზე. ეს პოზიცია ვაკანტური იყო 1872 წლის იანვარიდან, ბარონ რობერ ჯიმ ფისკის გარდაცვალების შემდეგ. კლაფლინის კანდიდატურას საჯაროდ დასცინა პრესამ. მეათე პოლკის ჯარისკაცებმა უგულებელყვეს კლაფლინის შეთავაზება, მაგრამ მეთაურმა თომას გრიფინმა გააანალიზა მისი წარსული პროპაგანდისტული საქმიანობა, მისი პროფესიული წარმატება და შედეგად ოთხმოცდამეხუთე ჯგუფის წევრებმა კლაფლინი 
აირჩიეს პოლკოვნიკად.

იგი გარდაიცვალა ინგლისში 1923 წლის 18 იანვარს.

სქოლიო

კატეგორია:ქალები ამერიკაში